
ORSOSAN elastic 2K

OPIS I PRIMJENA PROIZVODA

ORSOSAN elastic 2K je dvokomponentni, UV stabilan, trajno elastični polimercementni hidroizolacijski premaz namijenjen izvedbi vodonepropusne zaštite betonskih i zidanih konstrukcija u unutarnjoj i vanjskoj primjeni.

Sustav se sastoji od cementne komponente i polimerne disperzije koje nakon miješanja tvore visokokvalitetnu, fleksibilnu hidroizolacijsku membranu, otpornu na pozitivni i negativni tlak vode, cikluse smrzavanja i odmrzavanja te atmosferske utjecaje.

Primjenjuje se za hidroizolaciju:

· terasa i balkona

· bazena

· podzemnih građevina

· garaža i parkirališta

· podruma

· vodosprema i spremnika pitke vode

· vodovodnih i kanalizacijskih objekata

· infrastrukturnih građevina

· potpornih zidova i upornjaka

· područja izloženih povećanom hidrostatskom tlaku vode

· prekida betoniranja i ostalih zahtjevnih građevinskih detalja.

Namijenjen je za primjenu na:

· betonskim podlogama

· cementnim estrisima

· zidovima od opeke

· zidovima od porobetona

· gipskartonskim pločama

· ostalim čvrstim mineralnim podlogama.

Nakon stvrdnjavanja stvara trajno elastičnu, vodonepropusnu membranu visoke prionjivosti koja učinkovito premošćuje pukotine i omogućuje difuziju vodene pare.

Proizvod je pogodan za hidroizolaciju objekata s niskim indeksom radona te za sustave spremnika pitke vode i bazena s kloriranom vodom.

Može se koristiti i kao zaštitni antikorozivni predpremaz armature u sustavu sanacije betonskih konstrukcija s ORSOSAN 02, ORSOFIX I, ORSOSAN 04 i reparaturnim mortovima.

   


  SVOJSTVA

· dvokomponentna polimercementna hidroizolacija

· trajno elastičan sustav

· UV stabilnost

· visoka prionjivost na mineralne podloge

· vodonepropusnost prve klase

· otpornost na pozitivan tlak vode do 4 bara

· otpornost na negativni tlak vode do 1 bara

· vrlo dobra paropropusnost

· učinkovito premošćuje pukotine

· UV stabilan završni sloj

· otporan na cikluse smrzavanja i odmrzavanja

· otporan na trajno djelovanje klorirane vode

· prikladan za horizontalne i vertikalne površine

· nakon očvršćivanja trajno fleksibilan

· za unutarnju i vanjsku primjenu

TEHNIČKI PODATCI

	Svojstvo
	Vrijednost

	Sustav
	dvokomponentni polimercementni

	Omjer miješanja
	3 : 1 (težinski)

	Gustoća
	približno 1,44 kg/L

	Boja
	siva

	Temperatura primjene
	+10 °C do +30 °C

	Vrijeme obradivosti
	približno 2 sata pri +20 °C i 55 % RV

	Prohodnost
	nakon 24 sata

	Ugradnja završnih slojeva
	nakon 24 sata

	Zatrpavanje građevinske jame
	nakon 3 dana

	Punjenje spremnika vodom
	nakon 7 dana

	Minimalna debljina jednog sloja
	1 mm

	Maksimalna debljina jednog sloja
	3 mm


Mehanička svojstva

	Svojstvo
	Vrijednost

	Početna vlačna adhezija
	≥ 0,5 MPa

	Adhezija nakon kontakta s vodom
	≥ 0,5 MPa

	Vlačna čvrstoća
	≥ 0,5 MPa

	Prionjivost
	≥ 0,5 MPa

	Adhezija nakon ciklusa smrzavanja i odmrzavanja
	≥ 0,5 MPa

	Adhezija nakon kontakta s kloriranom vodom
	≥ 0,5 MPa

	Prionjivost na OSB ploče
	≥ 0,5 MPa


IZDAŠNOST

Preporučena potrošnja ovisi o području primjene i zahtijevanoj debljini hidroizolacijskog sustava.

· 1,2 – 1,5 kg/m² za jedan sloj (balkoni, terase, podrumi i mokri čvorovi)

· oko 3,0 kg/m² za dva sloja (bazeni, vodospremnici i konstrukcije izložene trajnom tlaku vode).

PRIPREMA PODLOGE

Podloga mora biti čvrsta, nosiva, ravna, stabilna i očišćena od prašine, cementnog mlijeka, ostataka morta, ulja, masti, boja, starih premaza i svih ostalih nečistoća koje mogu smanjiti prionjivost hidroizolacijskog sustava. Sve slabo vezane, oštećene ili degradirane dijelove potrebno je prethodno mehanički ukloniti i sanirati odgovarajućim ORSO reparaturnim sustavom.

Neravnine podloge potrebno je izravnati prije ugradnje hidroizolacije koristeći:

· ORSOSAN 02 – fini reparaturni mort za neravnine do 6 mm

· ORSOFIX I – brzovezujući reparaturni mort za neravnine do 6 mm

· ORSOSAN 04 – reparaturni mort za sanacije do 50 mm

· ORSOPOD SNM ili ORSOPOD SNM normal – samonivelirajuće mase za izravnavanje podova.

Prije nanošenja ORSOSAN elastic 2K podlogu je potrebno odgovarajuće impregnirati:

· ORSOFIX V – za nove, čvrste i upojne mineralne podloge

· ORSOFIX V glass emulzija – za stare i slabo upojne podloge

· ORSOFIX V epoxy emulzija – za izrazito dotrajale, oslabljene ili vlažne podloge te kod sumnje u kvalitetu podloge ili mogućnost pojave kapilarne vlage.

Kod sustava izloženih mogućem negativnom djelovanju kapilarne vlage preporučuje se primjena ORSOFIX V epoxy emulzije.

PRIPREMA MATERIJALA

ORSOSAN elastic 2K isporučuje se kao dvokomponentni sustav u tvornički odmjerenom omjeru. Komponenta A (polimerna disperzija) i komponenta B (cementna komponenta) miješaju se u težinskom omjeru: 3 : 1. Suha komponenta postupno se dodaje u tekuću komponentu uz neprekidno miješanje. Po potrebi se može dodati do 3 % čiste vode radi prilagodbe konzistencije, ovisno o načinu ugradnje i uvjetima na gradilištu. Miješanje se izvodi ručno ili električnom miješalicom pri malom broju okretaja (oko 250 o/min) sve dok se ne dobije potpuno homogena masa bez grudica. Nakon završetka miješanja preporučuje se ostaviti materijal nekoliko minuta da miruje, a zatim ga kratko ponovno promiješati prije početka ugradnje. Pripremljeni materijal potrebno je ugraditi unutar vremena obradivosti od približno 2 sata pri temperaturi od +20 °C i relativnoj vlažnosti zraka od 55 %.

UGRADNJA

ORSOSAN elastic 2K nanosi se na prethodno pripremljenu i impregniranu podlogu četkom, valjkom ili odgovarajućom gladilicom. Hidroizolacija se izvodi u najmanje dva ravnomjerna sloja. Drugi sloj nanosi se nakon približno 4 sata, odnosno kada je prvi sloj dovoljno očvrsnuo da se ne oštećuje tijekom daljnje ugradnje. Smjer nanošenja drugog sloja mora biti okomit na smjer nanošenja prvog sloja kako bi se 

postigla ujednačena debljina i potpuna pokrivenost podloge. Ukupna debljina hidroizolacijskog sustava određuje se prema zahtjevima projekta i području primjene. U svim kutovima, prijelazima pod–zid, zid–zid, oko prodora instalacija te na dilatacijama potrebno je ugraditi odgovarajuće ORSO brtvene trake.

Za armiranje hidroizolacijskog sloja preporučuje se koristiti:

· ORSOband AO145 – armaturna mrežica za zahtjevnije sustave.

· ORSOband AO105 – armaturna mrežica za zahtjevnije sustave.

Armaturna mrežica utiskuje se u svježi prvi sloj hidroizolacije te se valjkom ili gladilicom uklanjaju eventualni mjehurići zraka kako bi se osiguralo potpuno prianjanje. Za brtvljenje dilatacija, spojeva horizontalnih i vertikalnih površina te ostalih kritičnih detalja koristi se elastična brtvena traka ORSOband. Nakon završetka hidroizolacije završne obloge mogu se ugrađivati nakon najmanje 24 sata.

Temperature ugradnje:

podloga +5°C min. do +35°C max,
zraka +5°C min. do +35°C max.
Kod izvedbe keramičkih obloga preporučuje se uporaba ORSO sustava ljepila:

· ORSObond Flex – za vanjske keramičke obloge

· ORSObond Hyper Flex – za bazene, spremnike vode, mozaik i visokoopterećene sustave.

VAŽNE NAPOMENE

Svježe ugrađeni hidroizolacijski sloj potrebno je zaštititi od prebrzog isušivanja, izravnog sunčevog zračenja, kiše, smrzavanja i jakog vjetra do potpunog očvršćivanja. Hidroizolacijski sustav projektiran je za zaštitu konstrukcija od pozitivnog tlaka vode do 4 bara te negativnog tlaka vode do 1 bara. Kod djelovanja negativnog hidrostatskog tlaka tlak vode ne smije premašiti prionjivost hidroizolacijskog sustava na podlogu. Proizvod ne nanositi na smrznute podloge niti pri temperaturama izvan preporučenog raspona ugradnje. Izbjegavati izravan kontakt svježeg materijala s nezaštićenim metalnim površinama jer može doći do pojave korozije. Za postizanje maksimalne trajnosti hidroizolacijskog sustava preporučuje se koristiti isključivo proizvode iz ORSO sustava za pripremu podloge, armiranje, lijepljenje keramičkih obloga i sanaciju betona.

ALAT I ČIŠĆENJE

Za ugradnju koristiti: četke, valjke, gladilice, zidarske žlice, električne miješalice s malim brojem okretaja.

Sav alat i pribor potrebno je odmah nakon završetka radova oprati čistom vodom. Za uklanjanje ostataka materijala s drugih površina preporučuje se koristiti ORSObet Cleaner. Stvrdnuti materijal može se ukloniti isključivo mehaničkim putem.

PAKIRANJE
ORSOSAN elastic 2K isporučuje se kao dvokomponentni sustav: Komponenta A – troslojna plastificirana natron vreća s cementnom komponentom od 15 kg i Komponenta B – plastična kanta s polimernom disperzijom od 5 kg. Ukupna masa kompleta iznosi 20 kg.
Obje komponente čine jedinstveni sustav te se moraju koristiti zajedno u propisanom omjeru.

ROK UPORABE

12 mjeseci od datuma proizvodnje u originalnoj, neoštećenoj i zatvorenoj ambalaži.

Proizvod skladištiti u suhim i natkrivenim prostorima, zaštićen od vlage, smrzavanja i izravnog utjecaja atmosferilija, pri temperaturi od +5 °C do +25 °C.

KONTROLA KVALITETE

Sustav kontrole kvalitete provodi se u skladu s važećim građevinskim propisima i normama. Kontrola obuhvaća:

· internu kontrolu proizvodnje koju provodi ORSO d.o.o.

· ispitivanja koja provode ovlašteni i akreditirani građevinski laboratoriji.

MJERE SIGURNOSTI

· Koristiti zaštitne rukavice i zaštitne naočale.

· Izbjegavati dodir proizvoda s očima i kožom.

· Nakon rada ruke oprati vodom i sapunom te nanijeti zaštitnu kremu.

· Proizvod sadrži cement te može izazvati nadraženost kože i ozbiljno oštećenje očiju.

· Za dodatne informacije pogledati Sigurnosno-tehnički list proizvoda ORSOSAN elastic 2K.

PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe.ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova.

Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

